open-index/open-wikipedia-markdown huggingface dataset:
Lappeenrannan helluntaiseurakunta

**Lappeenrannan helluntaiseurakunta** eli **Lappeenrannan Betania** on vuonna 1925 perustettu lappeenrantalainen helluntaiseurakunta. Seurakunnan pastori on Mika Turunen. Seurakunnan toimitilat sijaitsevat Lappeenrannan keskustassa Armilankadulla. Seurakuntaan kuuluu noin 470 jäsentä. Seurakunta kuuluu Suomen Helluntaikirkko -kirkkokuntaan.

Seurakunnan toimintaan kuuluvat jumalanpalvelusten lisäksi lähetystyö, lapsi- ja nuorisotyö sekä avioliittotyö. Lisäksi seurakunta järjestää solutyötä, perhetyötä sekä erilaista musiikkitoimintaa. Lappeenrannan helluntaiseurakunnan yhteydessä on toiminut Royal Rangers-partiojärjestö.

Seurakunnan tilaisuuksia lähetetään muun muassa TV7:n televisio- ja verkkokanavilla.

## Historia
Lappeenrantalaiset helluntalaiset olivat jo 1910-luvun alussa järjestämässä tilaisuuksia Viipurissa. Vuonna 1912 pelastusarmeijalainen Albin Vepsäläinen järjesti helluntailiikkeen kokouksia Lappeenrannassa. Vepsäläisen toiminnan kautta Lappeenrannassa levitettiin *[[Ristin Voitto]]*-lehteä sekä venäläisille sotilaille *[[Pobeda Krista]]*-lehteä. Muita alkuaikojen julistajia olivat myös Juho Turunen ja Pekka Hakkarainen. Thomas Ball Barratt vieraili Lappeenrannassa kahteen otteeseen.

Lappeenrannan helluntaiseurakunta perustettiin 16. elokuuta 1925. Seurakunnan nimeksi tuli Betania, joka on myös paikan nimi Raamatussa. 

Seurakunnan omat kokoustilat rakennettiin vuonna 1952 ja seurakunta rekisteröityi vuonna 1956.

## Tapahtumat
### Kesäjuhlat
Helluntaiherätyksen valtakunnalliset kesäjuhlat  on järjestetty Lappeenrannassa kaksi kertaa. Ensimmäiset, järjestyksessään viidennet, kesäjuhlat järjestettiin vuonna 1949, jolloin tapahtumaan osallistui 3&nbsp;500 vierasta. Toisen kerran kesäkonferenssi järjestettiin vuonna 1982 tunnuksella *Nyt on otollinen aika*.

## Seurakunnan johtajat
* Ensio Mustonen (1931–1932)
* Antti Kupiainen (1932–1940)
* Eino Varis (1941–1954)
* Lauri Kuitunen (1955–1962)
* Toivo Haapala (1963–1965)
* Oiva Kormu (1966–1969)
* Yrjö Pellonharju (1969–1970)
* Jouko Heinikainen (1970–1971)
* Leevi Haikonen (1971–1973)
* Jouko Heinikainen (1973–1978)
* Keijo Alatalo (1976–1980)
* Mauno Viinikkala (1980–1986)
* Ismo Iljanto (1981–1985)
* Esko Lehtomäki (1986–1996)
* Matti Pyykkönen (1997–)
* Helena Korhonen
* Mika Turunen (2018–)

## Katso myös
* Helluntaiherätys Suomessa
* Lappeenrannan seurakunta

## Lähteet
Charles Chester

**Charles Henry Chester** (s. 27. marraskuuta 1885 Lontoo) oli englantilaissyntyinen Suomeen muuttanut insinööri. Hän käynnisti 1920-luvun lopulla amerikansuomalaisten artistien tekemien äänilevyjen myynnin Suomessa.

Chester opiskeli Kings Collegessa ja Northampton Institutessa Lontoossa ja toimi vuosina 1911–1918 Ruotsissa Graham Brothers-yhtiön sähkömittarikojeiden valmistamon johtajana. Hän oli sitten lyhyen aikaa Venäjällä saman yhtiön palveluksessa kunnes hänes kutsuttiin ensimmäisen maailmansodan loppuvaiheessa Englannin lentokoneteollisuuden palvelukseen. 

Chester muutti 1919 Suomeen ja oli työssä turkulaisessa Hj. Lindbergin insinööritoimistossa perustean sinne sähkökojeiden valmistamon. Toimiston mentyä 1922 konkurssiin Chester työskenteli Oy Gottfrid Strömbergin palveluksessa. Vuonna 1925 hän perusti *Chester Radio-House* nimisen liikkeen, joka myi aluksi *Radioaitta Oy*:n konkurssipesän jäämistöä ja valmisti myös radiovastaanottimia. Chester Radio-House lakkautettiin vuonna 1927 ja Chester perusti sitten yhdessä Jarl A. Wasastjernan ja Elias Hydenin kanssa *Ab Chester Radio Oy*:n, sittemmin *Oy Chester Ab*. Tämä yhtiö jatkoi radiovastaanottimien valmistusta ja edusti *Amplion* ja *Igranic*-yhtiöiden tuotteita. Chester oli yhtiön johdossa vuoteen 1946 saakka. Välirauhan aikana 1940–1941 hän oli myös Englannin Suomen-lähetystön palveluksessa. 

Chester avasi vuonna 1925 radio- ja gramofoniliikkeen Helsinkiin. Hän myi liikkeessä aluksi ruotsalaisia, saksalaisia ja yhdysvaltalaisia äänilevyjä mutta alkoi sitten etsiä paremmin suomalaiseen makuun sopivaa musiikkia. Chester neuvotteli Lontoossa Columbia Records -yhtiön kanssa ja teki sopimuksen amerikansuomalaisten esiintyjien Columbialle tekemien äänilevyjen levittämisestä Suomessa. Chesterin liike myi vuosina 1928–1930 Suomessa kymmeniä tuhansia tällaisia äänilevyjä. Äänilevyjen joukossa oli muun muassa valssi *Meren aallot*, jonka olivat Columbialle levyttäneet amerikansuomalaiset muusikko Antti Kosola ja laulaja Leo Kauppi (1900–1938). Tätä äänilevyä Chester myi Suomessa 17&nbsp;000 kappaletta. Chester levitti Suomeen myös Columbialle levytettyä amerikansuomalaista työväenmusiikkia, muun muassa marssit Kansainvälinen, Proletaarit nouskaa ja Vapaa Venäjä sekä balladi Punavangin laulu. Chesterin myymien äänilevyjen ostajakunta Suomessa koostui maalaisväestöstä ja kaupunkien työväestöstä. 

## Lähteet
Pietarin neuvoston määräys nro 1

Pietarin neuvosto antoi 14. maaliskuuta vuonna 1917 helmikuun vallankumouksen yhteydessä Pietarin sotilaspiireille **käskyn numero 1**. Sillä määrättiin armeijan yksiköihin perustettavaksi sotilaiden neuvostot, jotka ryhtyivät purkamaan armeijan hierarkkisia rakenteita ja jotka asettivat omat edustajansa Pietarin neuvostoon. Käskyllä numero 1 armeija alistettiin Pietarin neuvoston alaisuuteen. Duuman asettaman väliaikaisen komitean päätökset olivat toteutettavissa vain, jos ne eivät olleet ristiriidassa Pietarin neuvoston päätösten kanssa. Kaikki aseet joutuivat sotilaiden neuvostojen hallintaan eikä niitä annettu upseereille. Käsky numero yksi luhisti vanhan sotilaskurin ja määritti uuden järjestyksen, jolla valta armeijassa hajautettiin, mikä oli vallankumouksellista. Käsky lisäsi sotilaskarkuruutta entisestään.

## Lähteet
Kouvolan helluntaiseurakunta

**Kouvolan helluntaiseurakunta** eli **Kouvolan Betania** on vuonna 1930 perustettu kouvolalainen helluntaiseurakunta. Seurakunnan pastori on Tero Ojasalo. Seurakunnan toimitilat sijaitsevat Kouvolan keskustassa Kalevankadulla. Seurakunta kuuluu Suomen Helluntaikirkko -kirkkokuntaan. Kouvolan helluntaiseurakuntaan kuului vuonna 2024 noin 325 jäsentä.

Seurakunnan toimintaan kuuluvat jumalanpalvelusten ja rukouskokousten lisäksi ovat lapsi- ja nuorisotyö, koulutyö, musiikkityö, diakonia, ystäväpalvelu, pienryhmätoimintaa eri intressiryhmille sekä lähetystyö Etiopiassa. Seurakunta tukee myös Fida Internationalin ja Avainmedian toimintaa. Seurakunta julkaisee *Sananen*-lehteä.

Kouvolan helluntaiseurakunta lähettää tilaisuuksistaan suoria lähetyksiä muun muassa UskoTV-palvelun kautta sekä TV7:n televisio- ja verkkokanavilla.

## Historia
Kouvolan helluntaiseurakunnan perustamiskokous pidettiin tammikuussa 1930. Seurakunnan perustavassa kokouksessa seurakuntaan liittyi 24 jäsentä. Ensimmäiset vuodet seurakunta toimi ns. Moijasen putiikissa, pienessä liiketilassa silloisen Kouvolan kauppalan keskustassa. Ensimmäisen kirkkorakennuksen seurakunta rakensi talkootyönä Keskikadulle vuonna 1920. Nykyinen kirkkorakennus valmistui vuonna 1965 Kalevankadulle. Vuonna 1980 seurakunta hankki Kouvolan ev.lut. seurakunnalta Suviranta- nimisen kiinteistön Valkealan Toikkalasta leirikeskustoimintaansa varten.

## Toimitilat
### Ensimmäiset toimitilat
Vuosien varrella helluntaiseurakunta on kokoontunut useissa eri paikoissa. Ennen nykyistä Betaniaa seurakunta on kokoontunut mm. "Moijasen putiikisssa" silloisella Valtakadulla Anttilan rakennuksen paikalla. Seurakunnan ensimmäinen oma Betania-rukoushuone sijaitsi Keskikadulla, jossa nykyisin on ravintola Lasihelmi.

Betania-kirkon yläsalissa on tilat 350 henkilölle ja alasalissa 80 henkilölle. Betania-kirkossa on vuosien varrella tehty kaksi suurempaa remonttia. 1980-luvun alussa korjattiin katto ja kirkkosalia päivitettiin 2000-luvulla.

## Katso myös
* Helluntaiherätys Suomessa
* Kouvolan seurakunta

## Lähteet
Jääpallon Elitserien-kausi 2023–2024

Ruotsin **jääpallon Elitserien** pelattiin **kaudella 2023–2024** 14 joukkueella. Västerås SK oli hallitseva Ruotsin-mestari. Uutena joukkueena sarjaan tuli edellisenä kautena Allsvenskanin voittanut IFK Rättvik.

Villa Lidköping BK voitti Ruotsin mestaruuden.

## Loppuottelu
Loppuottelu pelattiin Västeråsissa.

## Lähteet
Viljo Ruusuvaara

**Frans Viljo Ruusuvaara** (18. kesäkuuta 1895 – 2. lokakuuta 1963) oli suomalainen diplomi-insinööri ja radiotehtailija.

Viljo Ruusuvaaran vuonna 1924 perustama radiotehdas sijaitsi Huopalahdessa ja se valmisti Eto-merkkisiä radiovastaanottimia lisälaitteineen 1930-luvun puoliväliin saakka. Muita Viljo Ruusuvaaran radiotehtaan paristo-, akku- tai verkkovirtaa käyttäneitä radiovastaanotinmerkkejä olivat Avu, Sissi, Reima ja Hermes. Ruusuvaaran radiotehtaan seuraaja oli 1955–1977 toiminut *Ruusuvaara Oy*, vuodesta 1967 *Palomex Oy*. Tämä yhtiö valmisti vuodesta 1961 alkaen pääasiassa vientiä varten hampaiden Orthopantomograph-panoraamaröntgenlaitteita, joita Yrjö Paatero oli alkanut kehitellä vuodesta 1946 alkaen. Yhtiön tehdas sijaitsi Hankasuontie 9:ssä Helsingin Konalassa ja vuodesta 1974 Tuusulan Hyrylässä.

Viljo Ruusuvaara oli Ruusuvaara Oy:n pääomistaja kunnes omistajaksi tuli hänen kuoltuaan 1960-luvun alkupuolella vuonna 1943 perustettu röntgen- ja sähkölääkintäkojeiden ja -tarvikkeiden maahantuontia ja kauppaa harjoittanut Lääkintäsähkö Oy. Instrumentarium Oy osti vuonna 1977 Lääkintäsähkö Oy:n ja fuusioi sen ja Palomex Oy:n itseensä samana vuonna. Palomexin valmistustoiminta jatkui Instrumentariumissa Imaging-nimellä, mutta se myytiin vuonna 2005 *PaloDEx Group Oy*:lle ja sittemmin siitä tuli osa *Danaher Corp*:n *KaVo Kerr Group*-liiketoimintaryhmää.

## Lähteet
Sassoliini

**Sassoliini** on luonnossa esiintyvä boorihappo H3BO3. Sassoliini on trikliinisinä suomuina kiteytyvä, helmikiiltoinen, rasvamaiselta tuntuva, veteen liukeneva aine. Se on boorivalmisteiden raaka-aine. Päälöytöpaikat ovat Toscanassa (esimerkiksi Sasso), missä sitä erottuu kuumista lähteistä (*soffioni*). Sassoliinia tavataan joskus myös härmistyneenä tulivuorien purkausaukoilla, esimerkiksi Vulcanon saarella.

## Lähteet
Rauman Avainseurakunta

**Rauman Avainseurakunta** (aik. **Rauman helluntaiseurakunta**) on vuonna 1932 perustettu raumalainen helluntaiseurakunta. Seurakunnan johtava pastori on Tuomo Ahonen. Seurakunnan toimitilat sijaitsevat Rauman keskustassa Savenvalajankadulla.

Seurakunnan toimintaan kuuluvat jumalanpalvelukset, rukouskokoukset, lapsi- ja nuorisotyö sekä kirjakauppa. Tämän lisäksi seurakunta tekee työtä maahanmuuttajien parissa ja tekee lähetystyötä.

## Pastorit
Seuraavat henkilöt ovat toimineet Rauman helluntaiseurakunnan pastoreina:
* 1932–1934: Bruno Arnamo
* 1934–1935: Hugo Vikholm
* 1947–1950: Matti Tomminen
* 1950–1951: Väinö Saukkonen
* 1953–1956: Matti Tomminen
* 1956–1958: Erkki Karjalainen
* 1958–1963: Arvo Peltomaa
* 1964–1967: Toivo Viitala
* 1969–1979: Tarmo Pohjala
* 1974–1978: Jarmo Ahvenus
* 1979–1980: Reino Pajula
* 1980-1987: Heikki Ahonen
* 1988– Jarmo Virtanen

## Katso myös
* Helluntaiherätys Suomessa
* Rauman seurakunta

## Lähteet
Veeti Hietaniemi

**Veeti Valtteri Hietaniemi** (s. 26. helmikuuta 2003 Tampere) on suomalainen jääkiekkopuolustaja, joka pelaa Mestis-joukkue Nokian Pyryssä. Hän laukoo oikealta.

## Ura
Hietaniemi aloitti jääkiekkoilun kahdeksanvuotiaana. Hän on Tampereen Ilveksen kasvatti. Hietaniemi toimi kaudella 2018–2019 seuran C-nuorten varakapteenina. Hän oli C-nuorten SM-sarjassa joukkueen tehokkain puolustaja yhdeksällä syöttöpisteellään. Kaudella 2019–2020 Hietaniemi toimi Ilveksen B-nuorten varakapteenina.

Toukokuussa 2021 Hietaniemi teki Ilveksen kanssa 3+1-vuotisen SM-liigasopimuksen. Kauden 2021–2022 hän pelasi kokonaan seuran U20-joukkueessa, jonka varakapteeniksi Hietaniemi nousi. Myös kauden 2022–2023 hän pelasi kokonaan U20-joukkueessa.

Myös kauden 2023–2024 Hietaniemi aloitti Ilveksen U20-joukkueessa, jonka tehokkain puolustaja hän oli tehoilla 5+9=14. Hietaniemi nousi vuoden tauon jälkeen takaisin joukkueen varakapteeniksi. Hän pelasi ensimmäisen ja kauden ainoaksi jääneen miesten pääsarjaottelunsa Mestarien liigassa 18. lokakuuta 2023 vieraissa ranskalaista Dragons de Rouenia vastaan, kun jo pudotuspelipaikan varmistanut Ilves peluutti ottelussa pääasiassa vähemmän peliaikaa saaneita pelaajiaan ja useita junioreitaan. Hietaniemi merkittiin joukkueen kolmospuolustajapariin Jarkko Parikan viereen. Hän sai ottelussa jääaikaa 9.04 minuuttia. Huhtikuussa 2024 Ilves käytti Hietaniemen sopimuksessa olleen option. Kauden 2024–2025 hän pelasi kokonaan U20-joukkueessa, eikä Hietaniemi debytoinut SM-liigassa.

Kesäkuussa 2025 Hietaniemi teki vuoden mittaisen ja elokuun loppuun asti kestävän koeajan sisältävän sopimuksen Mestiksen nousijajoukkue Nokian Pyryn kanssa. Hän pelasi siellä kauden 2025–2026 loppuun ja teki tulokaskautensa aikana 32 runkosarjaottelussa tehot 2+7=9.

## Pelityyli
Hietaniemi on kuvaillut olevansa yleispuolustaja, joka pyrkii puolustamaan ja avaamaan peliä hyvin sekä tukemaan hyökkäyksiä.

## Muuta
Hietaniemen kaksoisveli Veikka pelaa puolustajana III-divisioonajoukkue Mighty Cocksissa. Veljekset pelasivat joukkuetovereina B2-junioreihin asti.

Veeti Hietaniemi valmistui ylioppilaaksi Sammon keskuslukiosta keväällä 2023.

## Tilastot

## Lähteet
*
*
*

### Viitteet
Tikapuuverkko

**Tikapuuverkko** on sähkötekniikassa virtapiiri, jossa on vuorotellen pitkittäinen ja poikittainen elementti. Piiri muodostaa täten ikään kuin tikapuun mallisen verkon.

## Tikapuuverkon muuntaminen
Tikapuuverkon analysointia voidaan helpottaa muuntamalla jännite- tai virtalähteen ulkopuolinen verkko yhdeksi resistanssiksi, joka kuvaa lähteisiin kohdistuvaa kuormitusta samalla tavoin kuin alkuperäinen piiri. Muuntaminen onnistuu käyttäen vastuksien sarja- ja rinnakkain kytkentöjen muuntosääntöjä. 

## Lähteet
Emil Cedergren

**Karl Emil Cedergren** (29. syyskuuta 1900 Pohja – 15. marraskuuta 1970 Helsinki) oli suomalainen radioalan pioneeri ja radiotehtailija.

Cedergren harrasti jo nuorena tekniikkaa ja hän palveli armeijassa Santahaminan kipinälennätinkoulussa sekä Santahaminan kipinälennätinasemalla. Armeijasta päästyään hän oli 1918–1920 oppilaana C. A. Lindbergin sähkömekaanisessa verstaassa ja sen jälkeen 1920–1922 *Keski-Suomen Sähkö Oy*:n palveluksessa sähkö- ja radiomekaanikkona. 

Cedergren perusti 1923 *Lahden Sähkökonepaja* nimisen yrityksen, joka valmisti muun muassa *ARGOS*-merkkisiä radioita vuosina 1927–1930. Vuonna 1924 Cedergren oli mukana perustamassa Lahden Radioharrastajat-yhdistystä, yhdistyksen perustama radioasema toimi sitten Lahdessa vuosina 1925-1927. Aseman teho oli 200 wattia ja aallonpituus 318 metriä ja se sijaitsi Rautatienkadun ja Vuorikadun kulmassa sijainneen kerrostalon ullakolla lähettäen viikottain yhdistyksen jäsenten kokoamaa ohjelmaa. Lahden Sähkökonepaja meni konkurssiin 1930 ja Cedergren oli sitten *Hämeen Auto Oy*:n prokuristina vuosina 1931–1933. Vuonna 1933 hän perusti Helsinkiin *Radio-Aitta Oy*:n, joka valmisti *Superfon*-merkkisiä radioita vuosina 1945–1958. Cedergren oli mukana myös lukuisissa muissa yhtiöissä sekä yhdistyksissä ja urheiluseuroissa.

## Lähteet

## Aiheesta muualla
* Radio-Aitta Oy:n toimitusjohtaja Emil Cedergren tapaamassa näyttelijä Kaisu Leppästä, Otso Pietisen valokuva vuodelta 1939. Museovirasto, Historian kuvakokoelma, Valokuvaamo Pietisen kokoelma (Finna)
Wilhelm Sauer

**Wilhelm Sauer** (1831–1916) oli saksalainen urkutehtailija. Hän toimi Frankfurt an der Oderissa. Hän on rakentanut urut esimerkiksi Leipzigin Thomaskircheen ja Kölniin Gürzenichiin.

## Lähteet

## Aiheesta muualla
Sauer (täsmennyssivu)

**Sauer** tarkoittaa esimerkiksi seuraavia:

## Sukunimi
* Emil von Sauer (1862–1942), saksalainen pianisti, musiikkipedagogi ja säveltäjä
* Kai Sauer (s. 1967), suomalainen diplomaatti
* Martin Sauer (s. 1982), saksalainen soutuperämies ja olympiavoittaja
* Michael Sauer (s. 1987), yhdysvaltalainen jääkiekkoilija
* Wilhelm Sauer (1831–1916), saksalainen urkutehtailija

## Muut
* Sauer (ransk. Sûre), Moselin sivujoki
* Sig Sauer, yhdysvaltalais-sveitsiläinen käsiasemerkki
* 9248 Sauer, päävyöhykkeen asteroidi.
Huittistenkylä

**Huittistenkylä** on entinen kylä Huittisissa Loimijoen itärannalla. Nykyään alue kuulu Huittisten keskustaan. Loimijoen länsirannalla sijaitsee Lauttakylä eli nykyinen Sahkon kaupunginosa. Ensimmäinen kirjallinen maininta Huittistenkylästä on vuodelta 1390. Nykyään Huittistenkylä on omakotivaltainen asuinalue. Korkeakoski on Huittistenkylän naapurikylä.

## Lähteet
Schack

**Schack** on muun muassa seuraavien henkilöiden sukunimi:

* Adolf Friedrich von Schack (1815–1894), saksalainen kirjallisuushistorioitsija ja runoilija
* Adolf Vilhelm Schack von Staffeldt (1769–1826), saksalaissyntyinen tanskalainen runoilija ja virkamies
* Benedikt Schack (1758–1826), böömiläis-itävaltalainen tenori, säveltäjä ja huilisti
* Hans Schack (1609–1676), tanskalainen kreivi ja sotamarsalkka
* Louise Schack Elholm (s. 1977), tanskalainen Venstren poliitikko
* Ole Schack (s 1978), tanskalainen Red Bullin Formula 1 -tallin mekaanikko.
Polyolefiini

**Polyolefiini** on polymeeri, jonka rakenne koostuu pitkästä hiilivetyketjusta. Polyolefiinien valmistuksessa monomeeri on alkeeni eli olefiini. Ryhmään kuuluvia polymeerejä ovat muun muassa polyeteeni, polypropeeni, poly-1-buteeni, polyisobuteeni, polymetyylipenteeni, polystyreeni ja polyvinyylikloridi. Polyolefiinit ovat valmistusmääriltään ja käyttökohteiltaan merkittävin polymeeriluokka.

## Ominaisuudet, valmistus ja käyttö
Polyolefiinien ominaisuudet vaihtelevat runsaasti käytetystä alkeenimonomeeristä ja polymeerin moolimassasta riippuen. Nestemäisten tai vahamaisten polyolefiinien moolimassa on noin 300&ndash;600 g/mol, kun taas kiteisten polyolefiinimuovien moolimassa voi olla yli 3&nbsp;000&nbsp;000 g/mol. Polymeerin sivuketju vaikuttaa myös ominaisuuksiin. Jos sivuketju on pieni, kuten vety tai metyyliryhmä, on polyolefiini kiteinen. Pidemmät ja haarautuneet sivuketjut laskevat kiteisyysastetta. Polyolefiineilla on usein hyvä korkeiden lämpötilojen ja kemikaalien kesto.

Yksinkertaisista pienistä alkeeneista valmistetaan polyolefiineja radikaalipolymeroinnilla. Katalyytteinä käytetään Ziegler–Natta-katalyyttejä, metalloseeneja tai kromitrioksidia. Monomeerinä voidaan käyttää vain yhtä alkeenia, kuten eteeniä, tai alkeenien seosta kuten esimerkiksi eteeni-propeenikumien tai eteenin ja norborneenin kopolymeerien valmistus. Polyolefiinin valmistustavalla on suuri vaikutus niiden ominaisuuksiin, esimerkiksi eri polyeteenilaadut. Rengasrakenteisista alkeeneista valmistetaan polyolefiineja renkaanavatumismetateesipolymeroinnilla.

Vuonna 2013 polyolefiineja valmistettiin noin 150 miljoonaa tonnia. Käyttökohteita ovat muun muassa voiteluaineet, vahat, kumit, pakkaukset, kalvot, putket, kuidut ja kappaletavarat. Polyeteeni- ja -propeeni ovat valmistusmääriltään merkittävimmät polyolefiinit.

## Lähteet
Kari Nessa Nordtun

**Kari Nessa Nordtun** (s. 7. kesäkuuta 1986 Stavanger) on norjalainen työväenpuolueen poliitikko ja Norjan nykyinen opetusministeri lokakuusta 2023. Vuosina 2019–2023 hän oli Stavangerin pormestari. Nordtun on valmistunut juristiksi Bergenin yliopistosta.
## Lähteet

## Aiheesta muualla
* ''Kari Nessa Nordtun'' Norjan suurkäräjien verkkosivuilla 
* ''Kari Nessa Nordtun'' Norjan hallituksen verkkosivuilla
Elvira Nikolaisen

**Elvira Nikolaisen** (s. 16. heinäkuuta 1980) on norjalainen laulaja-lauluntekijä. Hän on kotoisin lounaisessa Norjassa sijaitsevasta Lundin kunnasta. Nikolaisenin esikoisalbumi *Quiet Exit* ilmestyi vuonna 2006, ja siltä nousivat hiteiksi muun muassa kappaleet "Love I Can't Defend" sekä "Egypt Song". Kaksi seuraavaa albumia eivät saavuttaneet samanlaista menestystä. Nikolaisenin neljäs ja viimeisin albumi *I Concentrate On You* (2013) oli yhteistyö Mathias Eickin kanssa.

## Albumit
* *Quiet Exit* (2006)
* *Indian Summer* (2008)
* *Lighthouse* (2011)
* *I Concentrate On You* (2013, yhdessä Mathias Eickin kanssa)

## Lähteet

## Aiheesta muualla
Erkki Liuksiala

**Erkki Agathon Liuksiala**  (16. tammikuuta 1902 Helsinki – 14. lokakuuta 1978) oli suomalainen diplomi-insinööri, radioharrastaja ja radiotehtailija.

Erkki Liuksialan vanhemmat olivat kanslianeuvos Werner Elias Liuksiala ja Klaara Elida Leistén. Hän pääsi ylioppilaaksi 1921 Helsingin Suomalaisesta Normaalilyseosta ja hän valmistui diplomi-insinööriksi Teknillisestä korkeakoulusta vuonna 1928. 

Liuksiala osallistui Nuoren Voiman Liiton toimintaan ja oli mukana Radiola-radioaseman rakentamispuuhissa vuonna 1924. Hän oli aluksi uuden Lahden radioaseman työmaainsinöörinä 1927 ja aseman päällikkönä 1928–1929. Hän oli sitten AEG-Telefunkenin radioinsinöörinä 1929–1932, Sähkötarkastuslaitoksen tarkastusinsinöörinä 1932–1940 ja *Oy Fenno Radion* tehtaan päällikkönä 1941–1947. Liuksiala oli myös *Radioliikkeiden liiton* asiamiehenä 1937–1947. Vuonna 1948 Erkki Liuksiala tuli *Oy Fennora Ab*:n toimitusjohtajaksi vuoteen 1952 saakka ja myöhemmin hän oli vielä mukana *Iskumetalli Oy*:ssä Lohjalla tehtaan isännöitsijänä 1952–1957, *HR-Radio Oy*:ssä Hangossa toimitusjohtajana 1957–1960 ja Helkama Oy:n radio-osastolla toimistoinsinöörinä 1960–1972. Liuksiala jäi eläkkeelle 1972.

Erkki Liuksiala oli Radioamatööriliiton kunniapuheenjohtaja. Hän oli myös Radioinsinööriseuran jäsen ja puheenjohtajana. Eläkkeelle jäätyään hän oli mukana Tekniikan museon perustamisessa, osallistui museon talkootyöhön ja aloitti Suomen radioliikkeiden historiikin kirjoittamisen. Hän harrasti avantouintia ja oli jääuimariseura Humaus ry:n puheenjohtaja.

Erkki Liuksiala oli naimisissa 1927–1948 saakka konttoristi Rea Maria Lindforsin (1904–1948) kanssa ja sen jälkeen vuodesta 1951 Ragnhild Kjellbergin (s. 1918) kanssa.

## Lähteet
Batnfjordsøra

**Batnfjordsøra** on taajama Gjemnesin kunnassa Møren ja Romsdalin läänissä Norjassa ja kuntansa hallinnollinen keskus. Taajaman pinta-ala on 0,4 neliökilometriä ja asukasluku 379 vuonna 2022.
## Lähteet

## Aiheesta muualla
Einar Oscar Schou

**Einar Oscar Schou** (4. kesäkuuta 1877 Kristiania – 28. joulukuuta 1966 Bergen) oli norjalainen arkkitehti, jonka tunnetuin työ on bergeniläinen Den Nationale Scene -teatteri, joka edustaa jugendia. Uransa loppupuolella Schou siirtyi kohti funktionalismia.
## Töitä

046 Theater-Sentrum.JPG|Den Nationale Scene (1909)
Fløibanestasjonen.JPG|Fløibanenin ala-asema
Bergen Arbeiderblad Building.jpg|*[[Bergensavisen]]in* pääkonttori


## Lähteet

## Aiheesta muualla
Schou

**Schou** on seuraavien henkilöiden sukunimi:

* Einar Oscar Schou (1877–1966), norjalainen arkkitehti
* Ingjerd Schou (s. 1955), norjalainen poliitikko
* Mogens Schou (1918–2005), tanskalainen psykiatri
* Laila Schou Nilsen (1919–1998), norjalainen pikaluistelija ja alppihiihtäjä
Chiúren piiri

**Chiúren piiri** () on Mosambikin pohjoisosassa Cabo Delgadon maakunnassa sijaitseva piiri. Piirin hallintokeskus on Chiúren kaupunki, joka sijaitsee linnuntietä 75 kilometriä ja maanteitse 137 kilometriä maakuntakeskus Pembasta länsilounaseen. Kansallinen maantie N1 kulkee piirin kautta.

Piiri rajoittuu idässä Mecúfin piiriin ja Intian valtamereen, etelässä Nampulan maakunnan Memban ja Eratin piireihin, lännessä Namunon piiriin sekä ja pohjoisessa Montepuezin ja Ancuaben piireihin.

Piirin pinta-ala on 4&nbsp;210 neliökilometriä (5,1&nbsp;% maakunnan pinta-alasta). Paikallishallinnossa piiri jakautui kuuteen hallinto-alueeseen (postos administrativos, P. A) – Chiúre sede, Chiúre-Velho, Katapua, Mazeze, Namogelia ja Ocua – ja edelleen 16 paikkakuntaan (localidades).

Mosambikin tilastoviranomaisen ennuste vuoden 2020 väkiluvuksi oli 333&nbsp;013. Vuonna 2017 piirin väkiluku oli 299&nbsp;235. Vuonna 2007 asukkaita oli 217&nbsp;487. Väestöstä lukutaidottomia on noin 62,3 prosenttia (2021).

Pääelinkeinoja ovat maanviljely, kotieläintalous ja kauppa. Keskeisiä maataloustuotteita ovat maissi, maapähkinät, maniokki ja pavut.


## Lähteet
Luettelo Etelä-Carolinan piirikunnista

Tämä on **luettelo Etelä-Carolinan osavaltion piirikunnista**. Etelä-Carolinassa on 46 piirikuntaa.

## Lähteet

## Aiheesta muualla
Anne Grete Preus

**Anne Grete Preus** (22. toukokuuta 1957 Haugesund – 25. elokuuta 2019) oli norjalainen laulaja-lauluntekijä, kitaristi ja tunnetuimpia norjankielisiä rock-muusikoita. Hän aloitti Veslefrikk-nimisen bändin laulaja-kitaristina vuonna 1978, siirtyi Can-Can-yhtyeeseen 1983 ja lähti soolouralle vuonna 1988. Hänen tunnetuimpiin kappaleisiinsa lukeutuu joululaulu "Når himmelen faller ned". Preus voitti urallaan useita palkintoja, muun muassa kolme Spellemannpriseniä.

Preus kuoli elokuussa 2019 maksasyöpään.
## Lähteet

## Aiheesta muualla
Mahmud al-Zahar

**Mahmud al-Zahar** (; s. 1945) kuuluu Gazan kaistaa Palestiinassa hallitsevan Hamas-järjestön poliittiseen johtoon.

## Elämäkerta
Mahmud al-Zahar syntyi lähellä Gazan kaupunkia vuonna 1945. Zaharin isä oli palestiinalainen ja äiti egypiläinen. Hän opiskeli alkujaan Gazassa, mutta myöhemmin yliopistossa Egyptin Kairossa. Opintojensa jälkeen hän työskenteli lääkärinä Gazassa ja Khan Yunisissa. Israelin miehitettyä Gazan kaistan hänet erotettiin tehtävistään poliittisten kantojensa takia.

Israelin viranomaiset pidättivät al-Zaharin muutamia kuukausia Hamas-järjestön perustamisen jälkeen vuonna 1988 ja lopulta vuonna 1992 hänet karkotettiin Libanoniin monien muiden islamistien tapaan. Zahar vietti Libanonissa noin vuoden ja palasi Gazaan. Vuonna 2003 al-Zahar selvisi Israelin toteuttamasta ilmaiskusta, jossa hän kuitenkin haavoittui lievästi ja menetti vanhimman poikansa. Hänen toinen poikansa kuoli ilmaiskussa vuonna 2008.

Vuonna 2006 Palestiinalaishallinnon alueilla järjestettiin parlamenttivaalit, jotka Hamas voitti Fatahin kustannuksella. Al-Zaharista tuli Palestiinan ulkoministeri. Jännitteet  Hamasin ja Fatahin välillä kuitenkin purkautuivat vuonna 2007, jolloin taistelujen jälkeen Hamasin käsiin jäi Gazan kaista Fatahin hallitessa Länsirantaa.

Zahar kuuluu Hamasin poliittisen siiven ylimpään johtoon. Häntä on kuvailtu konservatiiviksi ja haukaksi. 

## Lähteet
Gjerdrumin kirkko

**Gjerdrumin kirkko** () on Gjerdrumin kunnassa Akershusin läänissä Norjassa sijaitseva puinen ristikirkko vuodelta 1686. Se rakennettiin edeltäjänsä tuhouduttua tulipalossa.
## Lähteet

## Aiheesta muualla
Rosemarie Köhn

**Rosemarie Köhn** (20. lokakuuta 1939 Rathenow, Saksa – 30. lokakuuta 2022 Hamar, Norja) oli saksalaissyntyinen norjalainen teologi. Hän oli Norjan ja Pohjoismaiden ensimmäinen naispuolinen piispa ja toimi piispana Hamarin hiippakunnassa vuosina 1993–2006. Köhn valmistui Oslon yliopistosta vuonna 1966, ja hänet vihittiin papiksi 1969. Köhn työskenteli Oslon yliopistossa lehtorina 1976–1989 ja johti teologista seminaaria 1989–1993. Piispana Köhn toimi aktiivisesti muun muassa seksuaalivähemmistöjen oikeuksien puolesta. Köhn oli itse naimisissa naisen kanssa. 

Lisäksi hän on julkaissut useita kirjoja, muun muassa heprean kieliopin ja omaelämäkerran.

## Lähteet

## Aiheesta muualla
Olaf Devik

**Olaf Martin Devik** (20. joulukuuta 1886 Gjerdrum – 14. huhtikuuta 1987 Oslo) oli norjalainen opettaja, meteorologi ja fyysikko. Hän väitteli tohtoriksi Oslon yliopistossa 1932. Devik loi säävaroitusjärjestelmän Pohjois-Norjaan ja kirjoitti fysiikan oppikirjoja. Hän toimi myös Kristian Birkelandin avustajana tämän revontulitutkimuksissa.
## Lähteet

## Aiheesta muualla
Anita Skorgan

**Anita Skorgan** (s. 13. marraskuuta 1958 Göteborg, Ruotsi) on norjalainen laulaja-lauluntekijä ja pianisti. Hän muutti perheensä kanssa Ruotsista Norjaan seitsemänvuotiaana ja aloitti uransa 1970-luvulla. Skorgan on edustanut Norjaa Eurovision laulukilpailussa vuosina 1977, 1979 ja 1982. Skorgan on osallistunut seitsemän kertaa Norjan euroviisukarsintana toimivaan Melodi Grand Prix -laulukilpailuun.

## Melodi Grand Prix & Eurovision laulukilpailu

## Lähteet

## Aiheesta muualla
Kansallispuolue (Malta)

**Kansallispuolue** () on maltalainen kristillisdemokraattinen poliittinen puolue. Se on toinen Maltan kahdesta valtapuolueesta yhdessä kilpailevan työväenpuolueen kanssa. Maltan itsenäistymisestä alkaen (1964) kansallis- ja työväenpuolue ovat saaneet valtaosan äänistä ja olleet hallituksessa vuorotellen.

Kansallispuolue kannatti maan itsenäistymisestä alkaen länsimielistä ulkopolitiikkaa ollessaan hallituksessa 1962–1971, työväenpuolueen kannattaessa sitoutumattomuutta. Euroopan unionin jäsenyyttä kansallispuolue haki Maltalle ollessaan hallituksessa vuonna 1990. Hävittyään EU-jäsenyyttä vastustaneelle työväenpuolueelle seuraavissa vuoden 1996 parlamenttivaaleissa, jäsenyyshakemus jäädytettiin. Ennenaikaisissa vuoden 1998 parlamenttivaaleissa kansallispuolue saavutti voiton ja uudisti jäsenyyshakemuksen. Kansallispuolueen ansiosta Malta hyväksyttiin Euroopan unioniin vuonna 2004 samanaikaisesti useiden Itä-Euroopan maiden kanssa. Yle luonnehti Maltaa "unionin vanhoillisimmaksi", koska abortti ja avioero olivat maassa laittomia ja Malta oli liittyessään anonut erivapaudet niiden osalta.

Puolueen nykyinen johtaja on Alex Borg, joka valittiin tehtävään vuonna 2025. Maltan parlamentissa puolueella on 35 edustajaa vuoden 2022 parlamenttivaalien jälkeen ja puolue on oppositiossa. Europarlamenttivaaleissa 2019 puolue sai kaksi europarlamentaarikkoa, joista toinen on Euroopan parlamentin puhemieheksi valittu Roberta Metsola. Europarlamenttivaaleissa 2024 puolue sai kolme edustajaa. 

## Lähteet
Jouko Lehmus

**Jouko Juhani Lehmus** (5. marraskuuta 1935 Kuru – 30. toukokuuta 2017 Huittinen) oli suomalainen yrittäjä ja yritysjohtaja, joka sai kauppaneuvoksen arvonimen. 

Lehmuksen vanhemmat olivat postimies Kalle Adolf Lehmus ja kansakoulunopettaja Elna Maria Tanner. Hän avioitui 1957 Anja Koiviston kanssa. Lehmus kävi viisi luokkaa keskikoulua. Hän oli sekatyömies ja Ikaalisissa Juhtimäen kansakoulun yläluokkien opettaja 1952–1953, RAY Oy:n palveluksessa Tampereella 1956, Lihansavustamo Kalle Mattilan työntekijä Laviassa vuodesta 1956, vuodesta 1958 K. Mattila & K:nien yhtiömies ja vuodesta 1962 Lavian Lihapojat K. Mattila & K:nien osakas ja työntekijä, vuodesta 1965 Huittisten Lihapojat K. Mattila & K:nien osakas ja työntekijä ja vuodesta 1977 Huittisten Lihapojat -osakeyhtiön osakas ja toimitusjohtaja 1977–1998 sekä hallituksen puheenjohtaja vuodesta 1998 vuoteen 2001. Lehmuksella oli myös useita liike-elämän ja muita asiantuntija- ja luottamustehtäviä. Kauppaneuvoksen arvonimen hän sai 1988.

## Lähteet
API-testaus

**API-testaus** on osa ohjelmistotestauksen integraatiotestausta, jossa testataan ohjelmiston ohjelmoinnin rajapintoja (API). Tämä on kriittinen osa ohjelmistotestausta, jossa varmistetaan, että ohjelmiston koodin rajapinnat tarjoavat tarvitut ominaisuudet, sekä toimivat odotetusti. Tämä sisältää rajapintojen tarkastelua muun muassa toiminnallisuuden, luotettavuuden, suorituskyvyn ja turvallisuuden näkökulmasta. API-testauksen tärkeys on kasvanut vuosikymmenien saatossa ohjelmistoprojektien laajentuessa ja monimutkaistuessa, sekä ketterämpien ohjelmistokehitysmallien tullessa suositummiksi. Tällöin API-testaus mahdollistaa koodin testaamista luotettavasti ja automatisoidusti tilanteissa, joissa projektin laajuus tai monimutkaisuus tekee muista testaustavoista vaikeampia.

## API-testauksen toiminta käytännössä
API-testaus tapahtuu käytännössä tarkastelemalla suoraan, miten API toimii osana sille suunniteltua tapahtumaa. Testeissä API:ta pyydetään suorittamaan jokin sen toimintatavoista, jonka jälkeen tarkastellaan, oliko toiminta odotettu. Yksinkertaisimmillaan tämä voi tarkoittaa sitä, että jos ohjelmistolla on metodi, joka palauttaa jonkin arvon ohjelmiston sisältä, että palautettu arvo täsmää siihen arvoon, joka ohjelmistossa on. 

Kuten tästä esimerkistä voidaan nähdä, ytimessään API-testaus on usein todella automatisoitavissa. Siten siis monissa projekteissa, mutta erityisesti DevOps-orientoiduissa projekteissa, voidaan valmiiksi tehdä testit, jotka varmistavat jokaisen API:n toiminnan esimerkiksi aina kun koodikantaan tehdään muutoksia.

## Lähteet
*https://www.techtarget.com/whatis/definition/software-testing

*https://web.archive.org/web/20150528225452/http://blogs.forrester.com/diego_lo_giudice/15-04-23-the_forrester_wave_evaluation_of_functional_test_automation_fta_is_out_and_its_all_about_going_be?cm_mmc=RSS-_-BT-_-63-_-blog_1769
Carl Gustaf Olsoni

**Carl Gustaf Olsoni** (23. kesäkuuta 1862 Sakkola – 21. lokakuuta 1923 Helsinki) oli suomalainen kirkkoherra ja Helsingin Diakonissalaitoksen johtaja.

Olsonin vanhemmat olivat Kurkijoen kirkkoherra Adolf Emerik Olsoni (1823–1897) ja Maria Gustava Gräsbeck (k. 1895). Hän kävi Haminan kadettikoulua 1875–1879 ja sen jälkeen Helsingin ruotsalaista reaalilyseota päästen ylioppilaaksi 1881. Olsoni suoritti Helsingin yliopistossa teologisen erotutkinnon 1886 ja pastoraalitutkinnon 1889. Olsoni vihittiin papiksi 1886. Hän teki 1893 ja 1894 opintomatkoja Saksaan, Tanskaan, Norjaan ja Ruotsiin.

Olsoni oli Kurkijoen kirkkoherrana toimineen isänsä apulaisena 1886–1889, Pitkärannan tehtaan saarnaajana 1889–1893 sekä Helsingin papiston apulaisena ja samalla Diakonissalaitoksen johtajana ja saarnaajana 1893–1899. Hänet valittiin Kurkijoen kappalaiseksi 1898, ja hän hoiti tätä virkaa 1899–1912. Oman virkansa ohessa hän oli Kurkijoen vt. kirkkoherrana kirkolliskokouksen aikana 1903 ja valtiopäivien aikana 1904. Helsingin pohjoisen ruotsalaisen seurakunnan kirkkoherrana Olsoni oli vuodesta 1912 alkaen ja sen lisäksi Helsingin saksalaisen seurakunnan vt. kirkkoherrana heinä-elokuussa 1913. Olsoni sai rovastin arvon 1918. Olsoni hoiti myös Helsingin seurakuntien yhteistä arkistoa ja oli Nya Svenska läroverketin uskonnon opettajana 1893–1899, Svenska Privata Läroverket för flickor i Helsingfors-koulussa uskonnon opettajana 1893–1897 sekä Privata svenska flickskolan i Helsingfors-koulussa uskonnon opettajana 1895–1899.

Olsoni oli Itä-Karjalan maanviljelysseuran, Kurkijoen nuorsuomalaisen yhdistyksen, Kurkijoen osuusmeijerin, Sortavalan Evankelisen Yhdistyksen, Helsingin diakonissalaitoksen, Helsingin kaupunkilähetyksen, Helsingin Nuorten Miesten Kristillisen Yhdistyksen ja Helsingin maanviljelyslyseon johtokuntien jäsenenä. Hän toimi Kurkijoen kuntakokouksen varapuheenjohtajana.

Carl Gustaf Olsoni oli naimisissa vuodesta 1886 Anna Eleonora (Elli) Öhqvistin (1863–1927) kanssa. Heidän poikansa oli alikirjastonhoitaja, toimittaja ja kääntäjä Emerik Olsoni. Olsonin veljiä olivat Raivolan ja Terijoen nimismies, filosofian maisteri ja varatuomari Arthur Emerik Olsoni (1855–1904) ja turkulainen lääkäri Ismael Filip Olsoni (1870–1926).

## Lähteet

## Kirjallisuutta
* Emerik Olsoni : *Carl Gustaf Olsoni'n haudalla 25. X. MCMXXIII*. Helsinki 1924
* Pauli Vaalas : *Yhden asian mies: Carl Gustaf Olsoni, eräs diakonian uranuurtaja*. Kirjaneliö, Helsinki 1982
Petter August Heinricius

**Petter August Heinricius** (24. lokakuuta 1863 Kuopio – 15. tammikuuta 1937 Helsinki) oli suomalainen vakuutusmatemaatikko ja Kauppakorkeakoulun professori.

Heinriciuksen vanhemmat olivat Kuopion tyttökoulun opettaja Petter Probus Heinricius (1817–1889) ja Maria Lovisa Voutilainen (k. 1898). Hän pääsi ylioppilaaksi Kuopion lyseosta 1882 ja valmistui Helsingin yliopistosta filosofian kandidaatiksi ja maisteriksi 1886 sekä filosofian lisensiaatiksi 1889.

Heiricius toimi matematiikan vt. kollegana Kuopion ruotsalaisessa tyttökoulussa 1887, matematiikan ja fysiikan vt. lehtorina Viipurin ruotsalaisessa lyseossa 1889–189O ja matematiikan ja fysiikan lehtorina Oulun suomalaisessa lyseossa 1890–1895 sekä samalla matematiikan opettajana Oulun suomalaisessa jatko-opistossa 1892–1894. Hän oli sitten Vaasan suomalaisen lyseon matematiikan ja fysiikan lehtorina 1895–1912 ja hoiti samalla matematiikan opetusta Vaasan ruotsalaisessa jatko-opistossa 1895–1897 ja Vaasan suomalaisessa jatko-opistossa 1902–1910.

Heinricius oli Helsingin suomalaisen normaalilyseon matematiikan, fysiikan ja kemian vanhempana lehtorina 1912–1930 ja Kauppakorkeakoulun kauppa- ja finanssilaskennon ja kalkulaatio-opin vanhempana opettajana 1912–1930 sekä samojen aineiden vt. professorina 1920–1928. Hän oli Henkivakuutusyhtiö Suomen päämatemaatikkona 1913–1915.

Heiricius oli 1907–1912 Vaasan kaupunginvaltuuston puheenjohtajana ja Vaasan kansakoulujen johtokunnan jäsenenä. Oulussa asuessaan hän toimi kansakoulujen tarkastajana 1892–1895 ja Helsingissä hän oli kaupungin kansakoulujen johtokunnan jäsenenä ja 1914–1919 johtokunnan puheenjohtajana.

Heinricius oli naimisissa vuodesta 1892 toimittaja ja kirjailija Sigrid Maria Theslöfin kanssa. Heinriciuksen veli oli rautatiehallituksen sihteeri ja varatuomari Antti Gabriel Heinricius (1865–1928).

## Julkaisuja
Nimellä *P. A. Heinricius*:
* *Definitive Bahnelemente des Kometen 1887 III*, Helsingin yliopiston väitöskirja. J. C. Frenckell & Sohn, Helsingfors 1889
* *Fysiikka: oppikirjan luonnos pohjakouluja varten*. Löytyy kirjassa *Vaasan reaalilyseo. Kertomus lukuvuodesta 1896-1897*. WSOY 1897
* *Fysiikka: oppikirja pohjakouluja varten*. WSOY 1898, 2. painos 1904
* *Fysiikka: oppikirjan luonnos pohjakouluja varten 2*. Löytyy kirjassa *Vaasan reaalilyseo. Kertomus lukuvuodesta 1897-1898*. WSOY 1898
* *Fysiikka*. Kansanvalistusseuran luonnontieteellinen kirjasto 7 osa.  Kansanvalistusseura, Helsinki 1911-1912

## Lähteet
Bonininrilli

**Bonininrilli** (*Apalopteron familiare*) eli aiemmalta nimeltään **bonininmesikko** on rilleihin kuuluva lintulaji. Lajia tavataan Japanille kuuluvilta saarilta. Bonininrilli luokiteltiin aiemmin kuuluvaksi mesikkoihin, mutta on molekyylifylogeneettisten tutkimusten perusteella siirretty rillien heimoon.

## Koko ja ulkonäkö
Bonininrilli kasvaa 12–14 cm pitkäksi. Sukupuolet muistuttavat toisiaan ulkonäöltään. Lajin päälaki, selkä ja siivet ovat harmahtavan vihreät. Otsan sivut ovat keltaiset ja silmienympärystä ja keskiotsa ovat mustat. Bonininrillien silmiä ympäröi lisäksi valkoinen rengas. Linnun kurkku, niska, rinta ja vatsa ovat keltaiset.

## Levinneisyys ja elintavat
Bonininrilliä tavataan Ogasawarasaariin kuuluvilta Mukōjiman, Chichijiman ja Hahajiman saarilta. Alalaji *A. f. familiare* on kuollut sukuuuttoon. Lajin elinympäristöä ovat metsät, mesien reunamaat ja puutarhat. Bonininrillin ravintoa ovat hyönteiset ja lisäksi kasvien marjat ja mesi. Laji rakentaa kuppimaisen pesän oksanhaaraan tai puunkoloon. Munat ovat vihertäviä ja sinipilkullisia.

Bonininrillikannan kooksi arvioidaan noin 23&nbsp;000 yksilöä. Kantaa uhkaa elinympäristön häviäminen.

## Lähteet
OMG – Oh My God!

**OMG – Oh My God!** on vuonna 2012 ensi-iltansa saanut intialainen hindinkielinen satiirinen draamakomediaelokuva, jonka on ohjannut Umesh Shukla. Pääosia näyttelevät Paresh Rawal, Akshay Kumar ja Mithun Chakraborty.

## Juoni
Ateisti kauppias haastaa Jumalan oikeuteen, kun hänen kauppansa tuhoutuu maanjäristyksen seurauksena.

## Näyttelijät

## Soundtrack

## Vastaanotto
Box Office India julisti elokuvan ”superhitiksi”.

## Arviot
**[[Bollywood Hungama]]*: 
**[[Rediff]]*: 
**[[The Times of India]]*: 
**[[India Today]]*: 
**[[Hindustan Times]]*: 

## Jatko-osa
Elokuvan jatko-osa *[[OMG 2]]* sai ensi-iltansa 11. elokuuta 2023. Pääosia näyttelevät Akshay Kumar, Pankaj Tripathi ja Yami Gautam.

## Lähteet

## Aiheesta muualla
* 
*
Web-ohjelmointi

**Web-ohjelmointi** eli verkko-ohjelmointi on web-sovellusten, sekä muiden internetin kautta käytettävien sovellusten kehittämistä. Tähän kuuluu esimerkiksi nettisivujen, verkkosovellusten ja muiden verkkoselaimesta käytettävän sisällön kehittämistä. Verkkoselaimen kautta halutaan käyttää paljon erilaisia sisällön muotoja, kuten kommunikaatio, tiedonjako, verkkokaupat, koulutus, viihde ja monia muita. Näille kaikille näille sisällönmuodoille on monia eri toteutustapoja ja siten web-ohjelmoinnissa käytetään myös monia eri koodikieliä ja työkaluja. Web-ohjelmoinnissa käytettäviin koodikieliin lukeutuu esimerkiksi HTML, CSS, JavaScript, PHP, Python, Ruby, sekä Java.

## Web-ohjelmoinnin työkalut
Työkaluja web-ohjelmoinnissa taas on lukuisia, sillä jokaiselle web-ohjelmoinnissa käytettävälle kielelle on lukuisia juuri web-ohjelmointiin tarkoitettuja työkaluja, sekä työkaluja, jotka ovat hyödyllisiä myös web-ohjelmoinnissa.

Lista muutamista työkaluista kielen perusteella:

HTML

* Phaser: HTML5  ohjelmistokehys, joka on suunniteltu videopelien kehittämiseen.
* Axios: HTTP-asiakasohjelma selaimelle

JavaScript

* JSON(JavaScript Object Notation):  tiedon välitykseen ja tallennukseen tarkoitettu kevyt tiedostomuoto
* GeoJSON: maantieteellisen tiedon välitykseen ja tallennukseen tarkoitettu tiedostomuoto
* Leaflet: kirjasto, joka mahdollistaa interaktiivisten karttojen tekemisen

CSS

* Bootstrap: CSS-kehys, joka on kehitetty nopeasti rakennettavien Front-endien tekemiseen.
Muita:

* WebRTC: ohjelmointirajapinta, joka on tarkoitettu reaaliaikaisten yhteyksien mahdollistamiseen

## Lähteet
Sonja Karlsson

**Sonja Karlsson** (s. 1997) on suomalainen kirjailija, joka julkaisi ensimmäisen romaaninsa, *[[14 tuntia takaisin]]*, syksyllä 2023. Karlssonin esikoisteos perustuu historialliseen kertomukseen suomalaisista siirtolaisista, jotka muuttavat Yhdysvaltoihin 1930-luvulla.

## Teokset
* 

## Lähteet
Vladimir Komarov (kasvitieteilijä)

**Vladimir Leontjevitš Komarov** (1869 – 1945) oli neuvostovenäläinen kasvitieteilijä. Hänen merkittävin virkansa oli Neuvostoliiton tiedeakatemian puheenjohtajuus vuosina 1936–1945.

## Julkaisut
Komarovin tutkimusalueeseen kuuluivat Mantšurian, Kaukoidän ja Kamtšatkan kasvisto. Vuosina 1900–1907 hän julkaisi Pietarin kasvitieteellinen puutarhan *Trudy Imperatorskago*-sarjassa osia Mantšurian kasvistosta. Hänen kuvaamiinsa lukuisiin uusiin lajeihin kuuluivat esimerkiksi huntuvaahtera (*Acer triflorum*), pensaikkoukonhattu (*Aconitum alboviolaceum*), idänpiippuköynnös (*Aristolochia manshuriensis*), koreankärhö (*Clematis koreana*), kaljunietospensas (*Deutzia glabrata*), nuokkulilja (*Lilium cernuum*), purppuraesikko (*Primula saxatilis*) ja hehkuherukka (*Ribes maximowiczianum*). Vuonna 1923 Komarov julkaisi kasvitieteellinen puutarhan *Bot. Mater. Gerb. Glavn. Bot. Sada* -sarjassa Kaukoidästä löytyneiden uusien havupuiden tuivion (*Microbiota decussata*) ja qinghainkuusen (*Picea crassifolia*) kuvaukset. Vuosina 1927 ja 1929 hän julkaisi kaksiosaisen teoksen *Flora Peninsulae Kamtschatka* Kamtšatkan kasvistosta. Vuodesta 1934 alkaen Komarov toimitti laajaa Neuvostoliiton kasviota (*Flora URSS*, 30 osaa 1934–1964). Hän ehti osallistua teoksen 13 ensimmäisen osan laatimiseen.

Vladimir Komarovin virallinen auktorilyhenne on **Kom.**

## Katso myös
* Muut samannimiset henkilöt: Vladimir Komarov (täsmennyssivu)

## Lähteet
Aarne Laakso

**Aarne Valdemar Laakso** (25. lokakuuta 1926 Lammi – 6. joulukuuta 1983 Elimäki) oli suomalainen sarjamurhaaja. Laakso tappoi ja ryösti kolme kauppiasta Tampereen alueella vuonna 1964. Laakso tuomittiin rikoksista elinkautiseen ja hän vapautui vankilasta vuonna 1980.

## Lähteet
Greg Laurie

**Greg Laurie** (s. 10. joulukuuta 1952 Long Beach, Kalifornia) on yhdysvaltalainen pastori ja kirjailija. Laurie on Kaliforniassa ja Havaijilla toimivan Harvest Christian Fellowship -seurakunnan johtava pastori. Laurie aloitti pastorin työssä 19-vuotiaana. Vuosien varrella hän on julkaissut yli 70 kirjaa, joista monet on käännetty myös suomeksi. Hän on myös *New Believer Biblen* päätoimittaja. Lauriella on viikottainen televisio-ohjelma, *Harvest + Greg Laurie*, jota esitetään useilla televisiokanavilla.

## Ura pastorina
Laurie tuli uskoon helluntailaisen evankelistan Lonnie Frisbeen tilaisuudessa Newport Harbro High Schoolissa ja aloitti pastorina 19-vuotiaana. Alkujaan Laurien seurakunta oli 30 henkilön raamatturyhmä. Nykyisin Laurien Harvest-seurakunta on yksi Yhdysvaltain suurimmista ja vaikutusvaltaisimmista kirkoista. Laurie on järjestänyt vuodesta 1990 lähtien *Harvest Crusades -*evankeliointitilaisuuksia, joihin on vuosien varrella osallistunut lähes 10 miljoonaa ihmistä.

Laurie toimi vuonna 2013 kansallisen rukouspäivän kunniapuheenjohtajana. Laurie toimii myös Billy Graham Evangelistic Associationin sekä Samaritan's Purse-järjestön hallituksessa. Hän on Biolan ja Azusa Pacific Universityn kunniatohtori.

## Yksityiselämä
Laurie asuu Newport Beachissa Kaliforniassa. Hän on naimisissa Catherine Laurien kanssa ja heillä on kaksi poikaa. Laurien elämästä ja Harvest-seurakunnan perustamisesta on julkaistu vuonna 2023 elokuva *[[Jesus Revolution]]*.

## Teokset
* * Lennon, Dylan, Alice and Jesus*
* *Billy Graham: The Man I Knew*
* *Johnny Cash: The Redemption of an American Icon*
* *Jesus Revolution*
* *Steve McQueen: The Salvation of an American Icon*

## Lähteet
David Ezeh

**David Ezeh** (s. 13. helmikuuta 2006 Helsinki) on suomalainen jalkapalloilija, joka edustaa Veikkausliigan HJK:ta. Hänen pelipaikkansa on hyökkääjä.

Ezeh aloitti jalkapallon helsinkiläisessä Gnistanissa, josta hän siirtyi vuonna 2015 Helsingin Palloseuraan. Vuonna 2019 hän siirtyi HJK:hon. Ezeh debytoi Kakkosessa pelaavan Klubi 04:n riveissä 16-vuotiaana vuonna 2022. Debyyttinsä HJK:n edustusjoukkueessa hän teki helmikuussa 2023 harjoitusottelussa FC Hakaa vastaan. HJK voitti ottelun 4–0 ja Ezeh teki ottelussa kaksi maalia.

Ezeh voitti kaudella 2023 Kakkosen A-lohkon maalipörssin tehtyään Klubi 04:n joukkueessa 17 maalia. Hän tuli myös valituksi A-lohkon Vuoden pelaajaksi. Ensimmäisen maalinsa Veikkausliigassa Ezeh teki vierasottelussa KuPSia vastaan 6. huhtikuuta 2024.

Heinäkuussa 2024 Ezeh siirtyi osto-option sisältävällä lainasopimuksella Puolan Ekstraklasaan Raków Częstochowan joukkueeseen. Ezeh palasi takaisin HJK:hon tammikuussa 2025.

## Yksityiselämä
Ezeh kasvoi Helsingin Puistolassa ja Oulunkylässä. Hänen äitinsä on suomalainen ja isä nigerialainen.

## Lähteet
Haruka

**Haruka** voi tarkoittaa:

*Haruka Fukushima, japanilainen mangapiirtäjä
*Haruka Kasai (s. 2004), japanilainen yhdistetyn hiihtäjä 
*Haruka Kitaguchi (s. 1998), japanilainen keihäänheittäjä
*Haruka Kudō (s. 1999), japanilainen poplaulaja
*Haruka Tachimoto (s. 1990), japanilainen judoka
*Haruka Toko (s. 1997), japanilainen jääkiekkoilija
*Haruka Watanabe (s. 1972), japanilainen jääkiekkoilija
**[[Haruka (juna)|Haruka]]*, JR Nishi-Nihonin liikennöimä juna Japanissa
A/B-testaus

**A/B testaus** on metodologia, joka tutkii käyttäjäkokemusta. Testissä käyttäjät saavat satunnaisesti yhden kahdesta eri versiosta tarkasteltavaksi (A ja B). Useamman version tapauksesta käytetään usein merkintää (A/B/n). 

## Esimerkki
Käyttäjille näytetään kahta eri versioita verkkosivustosta. Seuraavaksi tutkitaan mikä versio vetää käyttäjiä enemmän puoleensa. Jos jokaiselle käyttäjälle näytetään satunnaisesti joku versioista tietyn ajanjakson ajan ja käyttäjän valintoja tutkitaan, voidaan tällainen tutkimus ajatella A/B testinä (ks. ohjelmistotestaus). 

## Vaiheet
Dan Siroker ja Pete Koomen ehdottavat A/B testauksen viidessä vaiheessa. Nämä vaiheet ovat: menestyksen määrittely, pullonkaulojen tunnistus, hypoteesin muodostus, priorisointi ja itse testaus. 
* Menestyksen määrittely: tavoitteiden onnistumista tulisi voida mitata jollain tavoilla. Internet-sivun kannalta tämä voi tarkoittaa, että vierailujen lukumäärää mitataan ja asetetaan joku kynnysarvo, jonka ylitys varmistaa havainnot.
* Pullonkaulojen tunnistus: Käyttäjän tulisi pystyä helposti valitsemaan eri versioiden välillä. Käyttäjäkokemusta voi haitata muun muassa hitaat latausajat, epäkäytännöllinen käyttöliittymä ja tekniset ongelmat. Nämä ongelmat tulisi tunnistaa, jotta A/B testissä ne voidaan ehkäistä tai minimoida.
* Hypoteesin muodostus : Tutki asiakkaiden käytöstä kyselyillä, haastatteluilla tai fokusryhmillä. Näiden tarkoituksena on kartoittaa miten asiakkaat suhtautuvat sivustoon. Havaintojen pohjalta muodostetaan hypoteesi, jolla oletetaan parantavan asiakkaiden suhtautumista sivustoa kohti ja edesauttavan tavoitteiden saavuttamista.
* Priorisointi : Tiedosta millä asioilla on suurin vaikutus. Tässä vaiheessa on tunnistettava rajoitteet, jotka estävät tai hankaloittavan optimaalisen tuloksen saavuttamista. 
* Testaus : Asiakkaat saavat satunnaisesti kaksi versiota sivustosta ja vierailuja ja niiden aikana tapahtuvia tapahtumia seurataan.

## Lähteet